CELEX: 62019CN0685
Language: mt
Date: 2019-09-17 00:00:00
Title: Kawża C-685/19: Talba għal deċiżjoni preliminari mressqa mil-Landgericht Frankenthal (il-Ġermanja) fis-17 ta’ Settembru 2019 – OK vs Daimler AG

27.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/13
            
         
      Talba għal deċiżjoni preliminari mressqa mil-Landgericht Frankenthal (il-Ġermanja) fis-17 ta’ Settembru 2019 – OK vs Daimler AG
      (Kawża C-685/19)
      (2020/C 27/17)
      Lingwa tal-kawża: il-Ġermaniż
      
         Qorti tar-rinviju
      
      Landgericht Frankenthal
      
         Partijiet fil-kawża prinċipali
      
      
         Rikorrent: OK
      
         Konvenuta: Daimler AG
      
         Domandi preliminari
      
      
                  1)
               
               
                  Il-punt (a) tat-tieni sentenza tal-Artikolu 5(2) tar-Regolament (KE) Nru 715/2007 tal-Parlament Ewropew u tal-Kunsill tal-20 ta’ Ġunju 2007 dwar l-approvazzjoni tat-tip ta’ vetturi bil-mutur fir-rigward ta’ l-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi (1) għandu jiġi interpretat u applikat fis-sens li jkun hemm lok għall-użu ta’ tagħmir għar-riduzzjoni fis-sens ta’ din id-dispożizzjoni biss meta l-protezzjoni tal-mutur kontra dannu jew inċident u s-sigurtà tal-funzjonament tal-vettura ma setgħux jiġu ggarantiti, minkejja l-użu tal-iktar teknoloġija avvanzata disponibbli meta ngħatat l-approvazzjoni tat-tip tal-mudell tal-vettura inkwistjoni?
               
            
                  2)
               
               
                  Fil-każ li r-risposta li tingħata għall-ewwel domanda tkun fl-affermattiv:
                  
                               
                           
                           
                              Derogi mill-obbligu ġenerali li tintuża l-iktar teknoloġija avvanzata meta tingħata l-approvazzjoni tat-tip ta’ vettura huma ammissibbli għal raġunijiet oħra, pereżempju nuqqas ta’ esperjenza fuq żmien twil jew l-ispejjeż tal-iktar teknoloġija avvanzata li huma sproporzjonalment għoljin meta mqabbla ma’ teknoloġija oħra, u li għandhom effett kunsiderevoli fuq il-prezz tal-bejgħ?
                           
                        Fil-każ li r-risposta li tingħata għall-ewwel domanda tkun fin-negattiv:
                  
                               
                           
                           
                              Fil-każ ta’ użu ta’ komponenti teknoloġiċi li huma bħala prinċipju ammissibbli, ikun hemm inkwistjoni tagħmir għar-riduzzjoni pprojbit fil-forma ta’ “marġni ta’ temperaturi” meta l-parametri rreġistrati f’dan ir-rigward fis-sistema ta’ kontroll tal-magna jintgħażlu b’mod li l-purifikazzjoni tal-gass tal-egżost
                           
                        
                              a)
                           
                           
                              minħabba t-temperaturi magħżula b’teħid inkunsiderazzjoni tal-aspettattiva tat-temperaturi abitwali matul il-parti l-kbira tas-sena
                           
                        
                              b)
                           
                           
                              minħabba parametri oħra, bħall-altitudni effettiva tal-vettura meta mqabbla mal-livell tal-baħar, fir-reġjuni rilevanti tal-Ġermanja jew tas-suq intern Ewropew,
                              ma tkunx attivata jew tkun attivata sa ċertu limitu?
                           
                        
            
         (1)  ĠU 2007, L 171, p. 1.